Santa Maria basilikako eliz ataria

Donostiako Santa Maria basilikako eliz ataria, Donostiako Parte Zaharreko eliza honetako fatxadako eliz atari barrokoa da. Eliza arkitekto desberdinen lanaren emaitza da, baina badirudi atarian Frantzisko Iberok egin zuela lan bereziki.  1759rako bukatu zen lan hau,  baina bere inspirazio iturrietako bat, bi mende lehenagoko Vianako Santa Maria elizako ataria izan zen.

 Deskribapena 
Arkitektonikoki atariak elizatik sartu-irten bat egingo balu bezala da. Ataria propio forma konkabo gisa ageri da, irudientzako hutsarte arkupedun handi bat. Gainean aurrerantz ateratzen den atal konbexo bat du, eta pinoi gisako hiruki egitura bat azken buruan. 

Albotik zein aurretik begiratua eta miretsia izateko apropos egin zen, gogo eszenografikoz. Lerro zuzenean Donostiako Kale Nagusitik bikain ikusten da. Eta Donostiaren hiri hedapenarekin, kilometro bateko lerro zuzen batean luzatu zen Kale Nagusiko ikusmira, Artzain Onaren katedraleraino.

Multzo guztia rokoko estiloko elementuez apaindua dago; elementuok, kutxa gisako laukizuzenetan sartuak, gainezka egiten dute markoa, gauza bizien eta erritmoaren irudipena eskainiz. Dekorazio elementu nagusiak ditu eguzkia, izarrak, altzireak, ilargia, arrosak eta beste lore batzuk dira. Andre Mariaren edikuluak erlaitza hausten du gora egin nahian bezala.

Goiko alde konbexoan, okulu elipsoidal batean aita santuaren sinbolo bat da, eta gorago San Sebastianen irudia hornazina batean aingeruek lagunduta.

 Iruditegia 

 Erreferentziak 

 Kanpo estekak 

Kategoria:Euskal Herriko eliz atariak
Kategoria:Eliz atari barrokoak
Kategoria:Donostiako monumentuak
Kategoria:Euskal Herriko arkitektura barrokoa
Kategoria:1759ko lanak
Kategoria:Donostiako Santa Maria basilika